cyanic-selkie/wikianc huggingface dataset:
Rambutan
Kambang
Rambutan baisi kambang nang bawarna putih kahijauan, halus, kada bakalupak, sadikit harum, baisi kalamin jantan haja atawa dua kalamin, wan batampai dalam tandan ganal wan bauntai liput atawa sadang. Kambang rambutan adalah kambang majamuk baukuran 5 mm atawa kurang pada ngini. Kambang rambutan batampai waktu wakas musim kamarau wan kambang ngini jadi buah waktu musim hujan.
Buah wan bigi
Buah rambutan nang bulat atawa lunjung tabungkus lawan kulit kasar nang baisi iksukrap atawa duri babantuk rambut di bagian luar baukuran 2 cm. Waktu masih anum, buah bawarna hijau, tagal sudah masak warna buah jadi hijau kakuningan (misal rambutan Rapiah, Si Bongkok, Garuda, Si Batuk ganal, Cilengkeng, wan Basariah), habang tuha (misal rambutan Binjai), habang kakuningan (misal rambutan Lebak Bulus), kakuningan (misal rambutan Si Nona), atawa kuning kahijauan (misal rambutan Antalagi) maraga ada pangaruh antusianin wan zat lainnya. Bagian buah nang rancak dimakan urang adalah salut bigi atawa aril nang barikit di kulit bigi lunjung nang pahit, nang mana bigi ngini baisi kulit nang tipis wan bakayu.
Buah rambutan basulisih lawan buah kapulasan atawa babat (Nephelium mutabile), nang mana kapulasan kada baisi rambut wan rasanya tamasam pada rambutan nang manis, walaupun buah rambutan wan kapulasan baisi kasamaan nang kaya daging buah nang tabal wan nyaman dipisah lawan biginya.
Kundisi lingkungan tumbuh
Tanah nang tabagus sagan mananam rambutan adalah tanah nang subur wan pasirnya sadikit, walaupun sabujurnya rambutan kawa tumbuh di sabarataan tanah, asal baisi zat hara nang banyak. Tingkat kamasaman tanah nang kawa ditanam rambutan yakni 5,5-6,67 wan kadalaman banyu tanah minimal 100-150 cm di atas parmukaan tanah.
Muara Arai, Karau Kuala, Barito Selatan
Muara Arai adalah sabuah kampung di Kacamatan Karau Kuala, Kabupatin Barito Selatan, Prupinsi Kalimantan Tangah, Indunisia.
Pesanggrahan, Kwanyar, Bangkalan
Pesanggrahan adalah sabuah kampung di Kacamatan Kwanyar, Kabupatin Bangkalan, Prupinsi Jawa Timur, Indunisia.
Rambutan
Kundisi lingkungan tumbuh
Suwalih tanah, iklim kawa maulah rambutan tumbuh bagus. Wilayah nang tabagus sagan manaman rambutan adalah wilayah nang tiap tahun turun 1.500-2.500 mm hujan. Rambutan jua mamakai 3 bulan musim karing sagan bakambang jadi buah nang tabagus. Rambutan bagus ditanam di wilayah nang baisi laju panguapan 158 kg/m2/datik wan basuhu di atas 20°C.
Kandungan wan manfaat
Rambutan rancak dipakai buahnya sagan makanan, minuman, atawa tatambaan. Suwalih buahnya, tumbuhan rambutan rancak dambil kalipak, daun, bigi, wan akarnya sagan maubati garing, sariawan, bahiraan, diabitis, wan lainnya. Rambutan kawa jua sagan manjagai kasihatan pancarnaan, manurunakan barat awak, manjaga awak matan panyakit, mahirangi rambut, wan lainnya. Pasa ngini maraga rambutan baisi zat tanin, sapunin, lamak, fusfur, kalsium, vitamin C, pulifinul, fulafunuid, pectic substances, zat wasi, sarat, wan lainnya.
Buah rambutan nang baisi antusianin, nang maulah warna rambutan jadi habang, rancak dipakai sagan maulah pawarna alami pada macam-macam barang, nang kayak makanan, kusmitik , baju , wan lainnya.
Jujuhutan
Tumbung:Tumbuhan industri Tumbung:Tumbuhan tatamba Tumbung:Buah-buahan
Mohamed Khaled Nordin
Dato' Mohamed Khaled bin Nordin (diranakakan 30 November 1958) ialah saikung ahli politik Malaysia nang baasal matan Muar, Johor. Sidin diangkat jadi Menteri Besar Johor ka-15 matan 2013 sampai 2018. Sabelum maisi jabatan ngini sidin marupakaan bakas Menteri Pengajian Tinggi (2008–2013). Sidin suah jua manjabat sawagai Katua Badan Penghubung UMNO Negara Bagian Johor wan mantan Anggota Majelis Negara Permas. Amun ditingkat partai, sidin marupakan Wakil Presiden UMNO.
Krio Hulu, Hulu Sungai, Ketapang
Krio Hulu adalah sabuah kampung di Kacamatan Hulu Sungai, Kabupatin Ketapang, Prupinsi Kalimantan Barat, Indunisia.
Sungai Tunjang, Cerbon, Barito Kuala
Sungai Tunjang adalah sabuting kampung di Kacamatan Cerbon, Kabupatin Barito Kuala, Prupinsi Kalimantan Selatan, Indunisia.
Campah
thumb|left|Panau
Campah atawa panau atawa Pitriyasis versikolor marupakan salah sabuting panyakit kulit nang disababakan ulih jamur. Panyakit panau ditandai ulih bial-bial nang tadapat di kulit di'umpati rasa gatal wayah bapaluhan. Bial-bial ngini kawa bawarna putih, suklat, atawa habang tagantung warna kulit paharit. Jamur nang manyababakan panau adalah Malassezia furfur.
Pranala luar
Tumbung:Panyakit kulit
Meranti, Meranti, Landak
Meranti adalah sabuah kampung di Kacamatan Meranti, Kabupatin Landak, Prupinsi Kalimantan Barat, Indunisia.
Brian Johnson
Brian Johnson (diranakakan di Dunston, County Durham, 5 Uktubir 1947; umur 72 tahun) marupakan saurang panyanyi wan panulis lagu bakabangsaan Ingegris. Imbah AC/DC kahilangan vukalisnya Bon Scott pas tahun 1980, AC/DC maulah pancarian gasan vukalis hanyar. Anggota lain matan AC/DC nang sabalumnya haratan baisi pandir positif kisah Johnson matan Scott pas malihat Johnson banyanyi lawan Geordie, pahabisannya mamilih Johnson nang baisi suara nang kuat tapi serius wan pas gasan band-band <i id="mwDw">hard rock</i> sabagai vukalis hanyar buhannya. Inya sampat kaluar matan AC/DC pas tahun 2016 gara-gara masalah pandangaran, imbah ngitu kapuangan pusisi vukalis ngitu diisi ulih Axl Rose nang sabalumnya marupakan vukalis Guns N' Roses.
Brian mamulai karirnya dalam musik <i id="mwGQ">rock and roll</i> lawan sabuting band matan Newcastle nang bangaran Geordie, nang kainanya inya manjadi vukalis utama AC/DC manggantiakan vukalis sabalumnya yaitu Bon Scott nang maninggal pas tahun 1980.
Album panambaian Johnson lawan AC/DC pas tahun 1980 bajudul Back in Black, manjadi salah sabuting album nang baisi panjualan paling banyak sapanjang masa. Lawan AC/DC, inya kawa jua masuk ka dalam Rock N' Roll Hall of Fame pas tahun 2003. Brian Johnson dipinandui sabagai vukalis nang baisi suara nang khas wan aksen Geordie nang kantal. Johnson mandapatakan galar doktor kahormatan dalam bidang seni musik barakat kontribusinya dalam dunia pamusikan, galar doktorat ngini dibariakan ulih Universitas Northumbria di Newcastle.
Karir Pamulaan
Single pamulaan Geordie bajudul Don't do That kawa mamasuki UK Top 40 pas bulan Disimbir 1972. Band ngini bamakin tarkanal imbah masuknya single buhan inya dalam UK Top 10 bajudul All Because of You pas bulan April 1973 wan UK Top 20 bajudul Can You Do It pas bulan Juli 1973. Pas Januari 1976, Johnson marilis sababutingannya single solonya I Can't Forget You Now haratan masih bamain band lawan Geordie.
AC/DC
jmpl|Brian Johnson bamain band lawan AC/DC di Manchester Apollo pas tahun 1982 Imbah maninggalkan Geordie, Brian Johnson direkrut ulih AC/DC sabagai vukalis hanyar, menggantiakan vukalis lawas buhannya Bon Scott nang jadi vukalis AC/DC mulai 1974 sampai inya mati pas tahun 1980.
AC/DC merilisi album pamulaan buhannya imbah Bon Scott maninggal sakaligus jadi album panambaian Johnson lawan AC/DC nang bajudul Back in Black￼￼. Album￼￼ ngini baisi lambang AC/DC lawan sampul bawarna hirang, sabagai panghurmatan gasan Bon Scott. Album nang dirilis pas tanggal 25 Juli 1980 ngini maraih kasuksisan nang ganal, lawan mancapai panjualan 50 juta kupi di samunyaan dunia wan tamasuk sabagai salah satu album lawan panjualan tasukses di dunia. jmpl|Johnson bagantung di sabuting bell pas manyanyiakan lagu Hell Bells Album AC/DC imbahnya lawan Johnson sabagai vukalis utamanya bajudul For Those About to Rock We Salute You nang dirilis pas tanggal 23 November 1981. Maumpati kasuksisan album sabalumnya, album ngini kawa jadi album pamulaan AC/DC nang baandak di pusisi asa di tangga musik Billboard di Amerika Serikat wan kawa batahan salawas talu minggu. Album Blow Up Your Video marupakan album tarakhir AC/DC nang mamakai lirik ulahan Brian Johnson, Sarak nang dialami Johnson pas waktu ngitu mangganggu tugas Brian Johnson sabagai salah sabuting tukang ulah lirik, jadinya nang maulah lirik diambil alih ulih Angus Young wan Malcolm Young. Pas tahun 2014, AC/DC sacara rasmi maumumakan album tahanyar buhannya nang bajudul Rock or Bust nang marupakan album ka-16 AC/DC wan album ka-11 AC/DC lawan Brian Johnson.
Johnson tslapaksa kaluar matan AC/DC pas tahun 2016 imbah mandarita gangguan pandangaran dlwan digantikan ulih vukalis Guns N’ Roses, Axl Rose, dalam tur band AC/DC nang batajuk Rock or Bust Tour.
Imbah bamundur matan AC/DC, Brian Johnson jadi pambawa acara televisi bajudul A Life on the Road, dimana inya mawawancari musisi band Rock legendaris. Pas tahun 2017, inya sampat jua tampil lawan band asal Inggris, Muse wan manyanyiaian lagu <i id="mwlQ">Back in Black</i> lawan buhannya.
Aktifitas lain
Brian Johnson dipinandui sabagai Musisi yang menyukai mobil sport dan adu balap, ia sempat menjadi tamu dalam acara televisi populer tentang mobil berjudul Top Gear dan pada tahun 2015, ia diberi tawaran untuk memiliki acara sendiri tentang mobil yang berjdul Cars That Rock.
Rambin, Kapuas, Sanggau
Rambin adalah sabuah kampung di Kacamatan Kapuas, Kabupatin Sanggau, Prupinsi Kalimantan Barat, Indunisia.
Brian Johnson
Kahidupan Paribadi
Brian Johnson mangawini bini pamulaannya pas tahun 1968, matan bakawinannya lawan Carol inya dikarunai dua anak babinian yaitu, Joanne (lahir pas tahun 1968) wan Kala (lahir pas tahun 1973). Johnson imbahtu sarak pas haratan manggawi album The Razor Edge. Imvah bapisah, Johnson kawin lawan Brenda wan diam basama di Sarasota, Florida.
Newcastle United marupakan klub mainbal favorit Johnson, maka inya sawat handak bainvestasi di Newcastle United gasan mangganii kauangan klub.
Pas tahun 2014, inya dianugerahi galar doktor kahurmatan dalam bidang musik ulih Universitas Northumbria barakat kuntribusi dalam dunia pamusikan.
Imbah kamatian Malcolm Young nang disabab'akan dementia, Johnson manjadi pandukung urganisasi Yorkshire Dementia Charity nang bagarak gasan mambari bantuan gasan buhan pandarita Dementia.
Diskoriografi
Lawan Geordie Lawan AC/DC Sorangan
Topan Nanga, Kayan Hulu, Sintang
Topan Nanga adalah sabuah kampung di Kacamatan Kayan Hulu, Kabupatin Sintang, Prupinsi Kalimantan Barat, Indunisia.
Tajer Mulya, Long Ikis, Paser
Tajer Mulya adalah sabuah kampung di Kacamatan Long Ikis, Kabupatin Paser, Prupinsi Kalimantan Timur, Indunisia.
Canggar
jmpl|ka|200px|Butuh kada basunat parahatan layu (kiwa) dan rahatan canggar/kajung (kanan). Canggar atawa kajung Tahaga istilah basa Malayu saban hari gasan hal ngini, tagal ulih kabanyakan urang dianggap talalu lanji. Eufemisme rancaknya mamakai asusiasi, nang kaya badiri, tagang, wan sabagainya. Istilah kunak, nang jua dipakai gasan kaadaan nang sama, kada musti baarti canggar. Canggar adalah mangganal atawa mangajungnya butuh. Canggar marupaakan kajadian nang manjadi sarat sabalum bajayanya kupulasi atawa hubungan siksual pada binatang nang baisi butuh atawa hémipénis (mamalia wan réptilia). Pada unggas tatantu, tautama bubuhan itik (Anseriformes), canggar ditandai lawan kaluarnya urgan nang kaya tabung mamanjang matan kloaka, saupama sacara tiknis inya kada disambat canggar.
Palir manusia nang canggar rancak manjadi simbul kasuburan atawa simbul kultural lain wan panggambarannya disambat falus.
Ploso, Tambaksari, Surabaya
Ploso adalah sabuah kalurahan di wilayah Kacamatan Tambaksari, Kuta Surabaya, Prupinsi Jawa Timur.
Canggar
Canggar jua panyambatan urang Brunai gasan alat kasupanan lalakian nang kajung wan mangaras.
Pisiulugi
Butuh baisi dua satruktur batawas tabung nang mamanjang, disambat corpora cavernosa. Kajungnya butuh tajadi amun darah mangalir wan mahibaki corpora cavernosa marga bamacam-macam tawas rangsangan. Salain nang paling rancak marga rangsangan siksual, kajung pada lalakian kawa tajadi marga tikinan kandung kamih nang hibak. Canggar jua tajadi sacara kada sadar, misalnya wayah guring di dalam pasa REM.
Catatan
Tumbung:Basakian __INDEKS__ __PRANALABAGIANBARU__
Lubuk Kakap, Hulu Sungai, Ketapang
Lubuk Kakap adalah sabuah kampung di Kacamatan Hulu Sungai, Kabupatin Ketapang, Prupinsi Kalimantan Barat, Indunisia.
Superlautan
ka|jmpl|200x200px|Rangkaian daratan Superbenua Rodinia nang dikulilingi ulih Superlautan Mirovia al=|jmpl|Pantalassa Superlautan nang mangulilingi Superbenua Pangea. Superlautan atawa Supersamudera (Inggris:"Superocean") disambat jua Lautan Super adalah lautan dunia nang mangulilingi sebuah Superbenua. Namun, istilah Superlautan kurang umum didefisiniakan sabagai lautan nang taganal dibandingakan lawan Samudera Pasifik wayahini. Superlautan diantaranya adalah Panthalassa (Lautan Super nang mangulilingi superbanua Pangea) wan Mirovia (Lautan super nang mangulilingi Superbanua Rodinia) wan jua Superlautan Pan-Afrika (Lautan global nang mangulilingi Rodinia/Pannotia). Paulahan wan panutupan Superlautan sasuai lawan Siklus Superlautan
Daptar Superlautan
jmpl|340x340px|Superbenua Pangea Ultima nang dikulilingi Superlautan Mega-Pasifik. Ngini marupakan daptar superlautan nang suah ada di bumi manurut Hipotesis.
Referensi
Tumbung:Samudra
Karangan
thumb|250px| Karangan atawa pasir atawa karasik/kersik adalah contoh bahan material butiran. Bigi karangan umumnya berukuran antara 0,0625 sampai 2 milimeter. Materi pembentuk pasir adalah silikon dioksida, tetapi di beberapa pantai tropis dan subtropis umumnya dibentuk dari batu kapur.
Catatan kaki
Tumbung:Geologi
Tawing Hadapan
Tawing Hadapan adalah higa tawing muka rumah taradisiunal Suku Banjar (Rumah Banjar) di Kalimantan Salatan.
Di rumah Bubungan Tinggi di palihan Tawing Hadapan tadapat:
Lawang Hadapan (pintu depan) di rumah Bubungan Tinggi wan Gajah Baliku bajumlah sabuah, sadangakan di janis rumah Banjar lainnya kawa mancapai talu buah lawang.
Jujuhutan
Tumbung:Rumah Banjar
Cangkirik
thumb|right|Mamutar propeler [[Hamilton Standard 54H60 di pasawat ambat US Navy EP-3E Orion's number four engine as part of pre-flight checks. The Orion is an anti-submarine warfare aircraft]]
Propeler atawa Cangkirik adalah kitiran gasan manjalankan kapal atawa pasawat udara. Cangkirik naini mamindahkan tanaga lawan cara mangkonversi garakan rotasi jadi daya dorong gasan manggarakkan sabuah kandaraan pariannya pasawat udara, kapal atawa kapal salam gasan maliwai suatu massa pariannya banyu atawa udara, lawan cara mamutar dua atawa labih bilah kambar tumatan sabuah poros utama. Bilah-bilah matan sabuah propeler baperan sabagai halar baputar, dan memproduksi gaya nang mengaplikasikan Prinsip Bernoulli dan Hukum gerak Newton, mahasilkan sebuah parbedaan tekanan antara permukaan hadapan dan belakang bilah nangitu.
Pranala luar
Tumbung:Konstruksi kapal Tumbung:Komponen pasawat udara
Kupang, Lampihong, Balangan
Kupang ngaran kampung di wilayah kacamatan Lampihong, Kabupatin Balangan, Prupinsi Kalimantan Selatan, Indunisia.
Watas wilayah
Kampung Kupang bawatasan lawan wilayah:
Moro Betung, Meranti, Landak
Moro Betung adalah sabuah kampung di Kacamatan Meranti, Kabupatin Landak, Prupinsi Kalimantan Barat, Indunisia.
Hajalai
jmpl|Tanaman Hajalai Hajalai, atawa dalam bahasa Indunisia disambat Hajneli, Jali, atawa Jali-jali. Tanaman ini baisian ngaran lmiah Coix lacrymajobi L. Tanaman ini sabujurnya baisian paluang dimanpaatakan gasan bahan makanan hanyar. Tanaman Hajalai baasal matan ordo Glumifora lawan famili Poaceae.
Hajalai sampai wayah ini balum dibudidayakan ulih masyarakat, tanaman nang kawa kita tamui biasanya tanaman nang hdup liar di alam. Padahal Hajalai salain kawa gasan bahan makanan, kawa jua dimanpaatakan gasan bahan hiasan, dikurasi atawa jua gasan baulah bigi tasbih.
Morfologi
kiri|jmpl|Batang, daun lawan buah Hajalai Tanaman Hajalai bantuknya nang kaya rumpun satahun lawan batang nang cagat lawan ganal. Tinggi batang Hajalai antara 1-3 m, Akar tanaman ini basipat kasar nang maulah ngalih dicabut matan tanah inya tumbuh. Daunnya baandak basilang, halaian daunnya babantuk nang kaya pita baukuran sakitar 1-5 cm. Daun Hajalai samunyaan hujungnya curing, amun diitihi matan pangkal sampai hujung, daun Hajalai kurang labih baisian panjang 60 cm.
Bigi Hajalai nang rancak ditamuakan ada dua macam, ada nang babalang putih ada nang babalang putih bacampur habu ruku. Bigi Hajalai tiksturnya karas, baisian kambang di intangan katiak daun nang paling atas.
Habitat
Hajalai baasal matan dairah Asia Timur, tamasuk nang kaya nagara Indunisia sampai India Timur. Tumbuhnya manyabar sampai ka Cina, Mesir, Jerman, Haiti, Hawai, Jepang, Panama, Serawak lawan Philiphina, Taiwan, Amerika lawan Venezuela.
Tanaman Hajalai tamasuk tanamn nang kada ngalih dibudidayakan, sababnya tanaman Hajalai tahan lawan sarangan hama lawan panyakit, tahan hidup di tanah nang kakaringan atawa tanah nang kabanjiran, kawa manyasuaiakan diri lawan kundisi lingkungan nang bamacam-macam.
Manpaat
Hajalai sabujurnya mangandung banyak karbohidrat lawan lamak nang tinggi, sababnya Hajalai kawa dijadakan sumbar makanan pilihan nang hanyar, salah sabuting ulahan makanan nang bahannya matan Hajalai ialah bubur Hajalai, makanan ini kawa kita tamuakan di propinsi Jawa Barat.
Bigi Hajalai sacara ukuran kandungan karbohidrat kalah lawan jagung, baras, sorgum, milet atawa barley. Tagal kandungan lamak Hajalai paling tinggi amun dibanding lawan tanaman-tanaman tadi. Kandungan lain nang ada dalam Hajalai yaitu protein, vitamin B1, lawan kalsium. Malihat kandungan nang ada dalam Hajalai, sabujurnya kawa jua digunaakan gasan baulah minyak lamak non kolesterol nang sama kualitasnya kaya minyak zaitun, atawa kawa jua diulah gasan bahan nginuman probiotik (susu asam) atawa yoghurt.
Cuntuh masyarakat nang sudah bahasil mamanpaatakan Hajalai gasan bahan makanan yatu masyarakat di kampung Bojong, di sini Hajalai diulah manjadi rangginang. Manurut kabiasaan, wadai rangginang diulah manggunaakan baras lakatan, tagal masyarakat di kampung ini kawa manyulap Hajalai jadi rangginang. Cara maulahnya, pamulaan bigi Hajalai dibarasihi imbah itu disumap sakitar 15-17 manit sampai bamula lunyut, langkah kadua campur bumbu nang kaya bumbu bapirik, gula, uyah lawan banyu, lanjut sumap sampai 30 manit. Imbah sudah masak lawan dingin, bigi Hajalai hintadi di bantuk bulat-gipih lanjut dijamur di bawah matahari sampai karing, rangginang bigi Hajalai siap disanga.
Catatan Batis
Tumbung:Tanaman bahan makanan Tumbung:Tanaman
Somor Koneng, Kwanyar, Bangkalan
Somor Koneng adalah sabuah kampung di Kacamatan Kwanyar, Kabupatin Bangkalan, Prupinsi Jawa Timur, Indunisia.
Salat Baru, Karau Kuala, Barito Selatan
Salat Baru adalah sabuah kampung di Kacamatan Karau Kuala, Kabupatin Barito Selatan, Prupinsi Kalimantan Tangah, Indunisia.
Giovanni Boccaccio
Giovanni Boccaccio (1313 – 21 Desember 1375) (sambatan basa Italia: [bokˈkattʃo]) adalah panulis wan panyair Italia. Inya marupakan kawal, murid, sakaligus kurispundin Petrarca, saurang humanis Renaisans. Inya manulis saban karya penting, nang kaya Decameron, Tentang Wanita Terkenal, wan sajaknya dalam vernacular italia. Boccaccio khususnya dipinandui karana dialognya, nang disambat sudah malampaui urang-urang nang wahaytu.
Menyumbung, Hulu Sungai, Ketapang
Menyumbung adalah sabuah kampung di Kacamatan Hulu Sungai, Kabupatin Ketapang, Prupinsi Kalimantan Barat, Indunisia.
Tajur, Long Ikis, Paser
Tajur adalah sabuah kampung di Kacamatan Long Ikis, Kabupatin Paser, Prupinsi Kalimantan Timur, Indunisia.
Tabatan Baru, Kuripan, Barito Kuala
Tabatan Baru adalah sabuting kampung di Kacamatan Kuripan, Kabupatin Barito Kuala, Prupinsi Kalimantan Selatan, Indunisia.
Chad
thumb|200px|Bendera Chad thumb|200px|Lokasi Chad Republik Chad ( Arab: تشاد, Taša-d; Perancis: Tchad) adalah sabuah nagara di Aprika Tangah nang terkurung daratan. Chad berbatasan lawan Libya di sebelah utara; Republik Aprika Tangah di selatan; Niger di barat; Sudan di timur; dan Nigeria serta Kamerun di barat daya. Disebabkan ulih jaraknya dan kebanyakan kawasannya nang beriklim gurun, nagara berkenaan dirujuk sabagai jiun Di utara, inya meliputi Pegunungan Tibesti, pegunungan paling ganal di gurun Sahara. Chad merupakan sepalih daripada bekas Persekutuan Afrika Parancis Katulistiwa.
Sabagai nagara bekas jajahan Perancis nang taganal, Chad termasuk nagara miskin. Lebih matan 75% penduduknya berada dalam keadaan malarat. Pada 2000-an, keadaan sudah relatif membaik karana pakulihan per kapitanya sudah melebihi US$1.000.
Tumbung:Aprika
Teluk Waru, Long Ikis, Paser
Teluk Waru adalah sabuah kampung di Kacamatan Long Ikis, Kabupatin Paser, Prupinsi Kalimantan Timur, Indunisia.
Baning Panjang, Kelam Permai, Sintang
Baning Panjang adalah sabuah kampung di Kacamatan Kelam Permai, Kabupatin Sintang, Prupinsi Kalimantan Barat, Indunisia.
Lawang Ari
Lawang Ari adalah lawang satangah nang tabuka higa atasnya, lawang ngini baandak di subalah muka matan Lawang Hadapan) rumah taradisiunal suku Banjar (rumah Banjar di Kalimantan Salatan. Lawang Ari badaun dua wan mambuka ka ampah muka. Sadangakan Daun lawang di Lawang Hadapan mambuka ka ampah dalam rumah. Lawang Ari barupa jaruji tagak nang dihiasi lawan ukiran hiasan has Banjar. Di ambang atas Lawang Ari tadapat Jurai Lawang wan di atas Jurai Lawang tadapat Dahi Lawang.
Lawang Ari di rumah Bubungan Tinggi wan rumah Gajah Baliku bajumlah sapasang atawa badaun dua. Gasan masuk ka dalam rumah tadapat jajakan babantuk kutak nang disambat Pacira Luar. Jajakan babantuk kutak ngini rancaknya kawa dibuka tutup wan wadah di dalamnya baguna jadi tampat manyimpan alat patanian/pabingkilan.
Dalam pakambangannya Lawang Ari bajaruji ngini diganti lawan lawang jalusi, tagal tatap matan bahan kayu dalam rumah mudirin damini diganti lawan pintu bajarajak.
Jujuhutan
Tumbung:Rumah Banjar Tumbung:Budaya Banjar
8 Januari
8 Januari adalah hari ka-8 dalam kalender Gregorian lawan 357 hari (atawa 358 hari dalam tahun kabisat) menjalang akhir tahun.
Tambaksari, Tambaksari, Surabaya
Tambaksari adalah sabuah kalurahan di wilayah Kacamatan Tambaksari, Kuta Surabaya, Prupinsi Jawa Timur.
8 Januari
Meninggal
0108 0108
Api
jmpl|Api nang mambakar ranting Api adalah oksidasi hancap sabuting bahan di kimia eksotermik dalam proses pambakaran nang malapasakan panas, cahaya, wan bamacam reaksi Produk (kimia). Api jadi panas maraga kunvirsi ikatan rangkap nang lamah dalam mulikul uksigen (O 2), ka ikatan nang takuat dalam produk pambakaran, yaitu karbon dioksida wan banyu nang malapasakan energi (418 kJ per 32 g O 2); energi ikatan bahan bakar mamainakan paran halus haja di sini.
Pas titik tatantu dalam riaksi pambakaran nang disambat titik panyalaan, pacangan mahasilakan nyala api. Nyala  adalah bagian matan api nang kawa diitihi. Api tautama tatdiri matan karbon dioksida, uap banyu, uksigen, wan nitrugen. Amun pina panas, gas kawa terionisasi gasan mahasilakan plasma. Tagantung lawan substansi nang sangkut wan banda asing diluarnya, warna matan nyala wan kan kanyarakan api pacangan balain.
Ekologi api
Barataan ekosistim alam baisi rezim kabakarannya sorang, wan urganisme nang ada di ekosistim nang ngitu baadaptasi atawa bagantung lawan rezim kabakaran ngitu. Api maulah mosaik tambalan di habitat nang bamacam-macam, barataan ngitu baandak di tingkatan suksesi nang balain. Bamacam spesies tanaman, binatang, wan mikruba baisi kamampuan mamanfaatakan kaadaan ngitu, wan maulah tambalan (balang di tanah) nang bamacam-macam, api maulah banyak sapisies kawa hidup disapanjang daratan.
Palindungan wan pancagahan
Program pancagahan kabakaran liar di sabarataan dunia mambada'i mamakai teknik nang kaya pamakaian wan panantuan api di alam liar atawa Kabakaran nang takontrol. Pamakaian api di alam liar marujuk ka barataan api nang disababakan alam nang diawasi tapi dibiarakan tabakar. Kabakaran nang takontrol marupakan api nang dinyalakan buhan pamarintahan nang apinya dinyalaakn pas cuaca kada talalu babahaya.
Layanan Mamadamakan kabakaran tasadia di macam-macam dairah nang bakambang gasan mamadamakam atawa manjinakakan api. Pamadam Kabakaran mamakai Oto pamadam kabakaran, sumber banyu nang kaya baasal matan sistim distribusi banyu wan keran kabakaran atawa mamakai busa kalas A wan kalas B, tagantung apa nang dipakai gasan mamadamakan api
Pancagahan kabakaran batujuan gasan mangurangi timbulnya sumber kabakaran. Pancagahan kabakaran tamasuk malajari bubuhan masyarakat cara mahindari manimbulakan api. Bangunan nang kaya sakulah atawa gedung nang tinggi kadang manggawi latihan kabakaran gasan mahabari wan manyiapakam masyarakat kaya apa caranya manyalamatakan diri amun tajadi kabakaran di bangunan. Misalnya ada urang nang mambakar gedung sacara sangaja, kalakuan ngini marupakan salah sabuting tindak kriminal di samunyaan dairah.
Amun pancagahan kabakaran wan palindungan tadi gagal gasan mahindari karusakan, maka asuransi kabakaran kawa mangganti karusakan sacara kauangan.
Semerangkai, Kapuas, Sanggau
Semerangkai adalah sabuah kampung di Kacamatan Kapuas, Kabupatin Sanggau, Prupinsi Kalimantan Barat, Indunisia.
Selange, Meranti, Landak
Selange adalah sabuah kampung di Kacamatan Meranti, Kabupatin Landak, Prupinsi Kalimantan Barat, Indunisia.
Hampang, Hampang, Kotabaru
Hampang adalah sabuah kampung di Kacamatan Hampang, Kabupatin Kotabaru, Prupinsi Kalimantan Selatan, Indunisia.
Murmansk
ka|jmpl|300x300px|Palabuhan Murmansk Murmansk (basa Rusia: Му́рманск) marupakan ngaran kuta ganal di bagian barat laut Rusia (Lingkaran Arktik utara) lawan pelabuhan laut di Teluk Kola, 12 km matan Laut Barents di pantai utara Semenanjung Kola, kada jauh matan parbatasan Rusia lawan Norwegia wan Finlandia. Panduduk: 308.100 (perk.2004); 336.137 (sensus 2002). Kuta ngini panting tampat Angkatan laut Rusia. Tumbung:Kuta di Rusia
Soerono Wirohardjono
Sewaktu Adil merupakan harian, wan dipimpin oleh Sjamsuddin Gelar Sultan Makmur, Firdaus Harun -al Rashid 1942 - 1945 redaktur majalah Soeara MIAI dan soearah muslimin Indonesia pampinan Harsono Tjokroaminoto di jakarta.
Rujukan
Tumbung:Urang jawa
Cibuk
jmpl|Cibuk/Ember pelastik jmpl|Cibuk/Ember pambarsih lawan [[pel dan alat parah.]] Cibuk / Ember ialah sabuah alat kedap banyu babantuk silinder atawa jua batatak kedap banyu dan vertikal, di bagian atas tabuka dan di bagian bawah nang leper, karancakannya dilangkapi lawan timbaan babantuk satangah lingkaran. Cibuk/Ember sudah diguna'akan tumatan jaman bahari, tautama hagan mamindahi banyu tumat keran atawa sumur ka panampungan banyu tatap nangkaya luang banyu dan derum. Ember gin kawa jua diguna'akan gasan diisi'i cat, karangan, dan bahan pamakanan.
Catatan batis
Tumbung:Alat
Jambu, Kuripan, Barito Kuala
Jambu adalah sabuting kampung di Kacamatan Kuripan, Kabupatin Barito Kuala, Prupinsi Kalimantan Selatan, Indunisia.
Riam Dadap, Hulu Sungai, Ketapang
Riam Dadap adalah sabuah kampung di Kacamatan Hulu Sungai, Kabupatin Ketapang, Prupinsi Kalimantan Barat, Indunisia.
Talio, Karau Kuala, Barito Selatan
Talio adalah sabuah kampung di Kacamatan Karau Kuala, Kabupatin Barito Selatan, Prupinsi Kalimantan Tangah, Indunisia.
Tahu, Meranti, Landak
Tahu adalah sabuah kampung di Kacamatan Meranti, Kabupatin Landak, Prupinsi Kalimantan Barat, Indunisia.
Tampijak, Karau Kuala, Barito Selatan
Tampijak adalah sabuah kampung di Kacamatan Karau Kuala, Kabupatin Barito Selatan, Prupinsi Kalimantan Tangah, Indunisia.
Kusambi Hilir, Lampihong, Balangan
Kusambi Hilir ngaran kampung di wilayah kacamatan Lampihong, Kabupatin Balangan, Prupinsi Kalimantan Selatan, Indunisia.
Watas wilayah
Kampung Kusambi Hilir bawatasan lawan wilayah:
Vereenigde Oostindische Compagnie
jmpl|Bandira Voc Kongsi Dagang atawa Parusahaan Hindia Timur Belanda (Vereenigde Oostindische Compagnie atawa disingkat VOC) nang didiriakan pas tanggal 20 Maret 1602. VOC adalah pasakutuan dagang asal Walanda nang mamonopoli pardagangan di Asia gasan kainanya dibawa ka Irupa. Disambat Hindia Timur lantaran ada pulang Geoctroyeerde Westindische Compagnie nang marupakan pasakutuan dagang gasan dairah Hindia Barat.
Bubuhan Walanda matan abad-16 ngini hudah mandapatakan habar nang bakaitan lawan jalan laut ka arah Timur (Asia) nang didapatakan matan bubuhan Italia (Venesia), nang baharinya suah dipakai oleh bubuhan Purtugis hagan palayaran. Maraga ngintu rahatan tahun 1595 kapal-kapal bubuhan dagang walanda sudah kawa sampai di Banten wan Jakarta.
Tagal maraga banyak parusahan dagang nang mangakui manguasai munupuli pardangan di intangan Asia khususnya Indunisia nang nahap banar,  maulah buhannya bacakut masalah manantuakan harga jual gasan rarampah sampai maulah kauntungan bajualan jadi bakurang. paampihannya kaadaan ngini maulah buhan Amsterdam wan Zeeland baputar utak sakira kawa manguasai pasar, imbah tu buhannya mamagatakan pandir gasan maulah parusahaan buhannya jadi sabuting haja mamakai caraa manggabung akan parusahaan-parusahaan buhannya.
Pamugaanya, Walanda ka Nusantara ni gasan sakadar bamandak gasan badiam haja, tagal pas malihat hasil alam nang ada sing banyakan, lalu timbul kahandak buhannya gasan mampardagangkan rarampah tadi ka Irupa, maraga rarampah ni langka wan jua larang.
Rahatan Walanda balum datang, Indunisia sudah tadahulu kadatangan buhan Purtugis nang tujuannya sama jua gasan badagang. Pamugaannya buhan Purtugis basinggah ka Aceh (Tanah Sumatera) wan banten (tanah Jawa).
Parusahaan ngini dianggap sabagai parusahaan multinasiunal tataimbaian di dunia salajur jua jadi parusahaan tatambaian nang maungkai sistim pambagian saham.
Di kalangan urang Indunisia sampai di Malaysia, VOC baisi sambatan nang dipinandui lawan ngaran Kompeni atawa Kumpeni. Istilah ngini baasal matan kasalahan urang Indunisia wayah manyambat compagnie dalam basa Balanda nang marujuk pada makna parusahaan. Tapi rakyat Nusantara tapinandu Kompeni sabagai tentara Balanda lantaran panindasannya wan pamarasan lawan rakyat Nusantara nang sama kaya tentara Walanda. VOC jua baisi tujuan hagan mampartahanakan munupulinya lawan pardagangan rarampah di Nusantara.
Maskipun sabujurnya buhan Walanda mandapat akan peta lawan katarangan tantang jalur-jalan laut manuju Asia nang kaya dipakai ulih buhan Italia lawan Purtugis waktu abad ka-16, tapi buhannya pas di tahun 1619 hanyar VOC kawa marintis pusat pardagangan surangan di Asia.
Salah satu ciri sistim pardagangan buhan VOC adalah ada nang ngarannya partnership atawa kamitraan, yakni buhannya maupayaakan sistim munupuli rarampah, mamakai cara mamaraki panguasa lukal nang ada di dairah ngintu. Sampai pas abad 16 cara ngini bahasil maraga buhan panguasa lukal mamarluakan bantuan matan buhan VOC gasan bacakut mamburu Purtugis matan wilayah buhannya. Dibalakang ngintu jua buhan VOC dasar handak mancakut buhan Purtugis gasan mamajuakan usaha pardagangan buhannya.
Kaakhirannya, pas abad ka-18 VOC dibubarakan. Manurut salah sabuting pandapat panyabab kamunduran VOC, matan tahun 1783 rami banar paparangan di Irupa nang diumpati Inggeris wan Prancis. Wayah nintu Walanda ada di pusisi kada maumpati siapa-siapa, buhannya nitral haja. Tagal maraga parang dua nagara ngini, VOC takana batunya. Buhan VOC nang balayar kana sarangan ulih buhannya. Kundisi ngini badampak kada bahasil palayaran buhannya, maraga kapal-kapal nang tulak matan Asia atawa nang handak ka Asia kana sarang tarus ulih kapal-kapal armada dua nagara nang lagi bacakut nintu. Maraga ngini nang maulah kapal-kapal buhan VOC kada tapi kawa tulak balayar lagi, sahingga itungan buhannya sasar tahun sasar bakurang maantara tahun 1783 wan tahun 1795.
Sahingga kauntungan VOC bakurang wan buhannya talilit hutang banyak maraga kada sanggup mambayari, sampai kaakhirannya tahun 1795 nagara mamagatakn gasan maambil alih sabarataan kakayaan VOC gasan syarat malunasi utang-utang buhannnya.
Harta kasugihan VOC nang janisnya kaya binting-binting atawa dairah wadah pruduksi rarampah di Nusantara diambil ulih nagaranya. Harta banda ngini lah nang manjadi cikal bakal matan adanya Nagara Kulunial Walanda nang ada matan tahun 1817.
Sajarah
Datangnya bubuhan Irupa matan jalur laut dimulai ulih Vasco da Gama, nang wayah tahun 1497-1498 kawa balayar matan Irupa ka India jalan Tanjung Harapan (Cape of Good Hope) di hujung salatan Afrika. Makanya buhannya kada parlu lagi basaing lawan padagang-padagang Timur Tangah gasan mandapatakan jalan ka Asia Timur, nang salawas ngini dilalui jalan jalur darat nang babujuran babahaya. Pamulaannya, tujuan utama bangsa-bangsa Irupa ka Asia Timur wan Tunggara tamasuk ka Nusantara adalah gasan pardagangan, damintu jua lawan bangsa Walanda. Misi dagang nang imbahnya disambung pulitik pamukiman (kolonisasi) digawi ulih Walanda lawan karajaan-karajaan di Jawa, Sumatra wan Maluku, tagal di Suriname wan Curaçao, tujuan Walanda matan pamulaan babujuran kolonisasi (pamukiman). Matan latar balakang pardagangan ini, nang mamulai panjajahan bangsa Indunisia (Hindia Belanda).
Salawas abad ka-16, pardagangan rarampah kabanyakannya baasal matan Purtugis lawan mamakai Lisbon sawagai palabuhan utama. Sabalum revolusi di nagara Walanda, kota Antwerp mamingkuti gawian panting sawagai distributor di Irupa Utara, tagal imbah tahun 1591 Portugis manggawi baimbaian lawan firma-firma matan Jirman, Spanyol, wan Italia mamakai Hamburg sawagai palabuhan utama nang jadi wadah gasan mambagiakan barang-barang matan Asia, maugah jalur pardagangan jadi kada maliwati Walanda. Tagal sakalinya pardagangan nang digawi Portugis kada efisien wan kada mampu manyadiaakan parmintaan nang magin batinggi, tautama sahang. Pasadiaan nang kada lancar maulah harga sahang larang banar wayah nitu. Lain pada nitu Unifikasi Portugal wan Kerajaan Spanyol (nang wayahnya parang lawan Walanda wayah ngitu) pas tahun 1580, maulah buhan Walanda jadi kaganangan. Katalu faktor nitu nang maulah Walanda mamasuki pardagangan rarampah antarbanua. Kaakhirannya Jan Huyghen van Linschoten wan Cornelis de Houtman mahaga "jalur rahasia" palayaran Portugis, nang mambawa palayaran panambaian Cornelis de Houtman ka Banten, palabuhan utama di Jawa pada 1595-1597 lawan kapal wan awak buhannya marasani banyak karusakan.
Pas 1596, ampat kapal pajalanan dipimpin ulih Cornelis de Houtman balayar manuju Indunisia, wan marupakan hubungan pamulaan Indunisia lawan Walanda. Pajalanan ngini sampai Banten, palabuhan sahang utama di Jawa Barat, di sini buhannya taumpat dalam parucauan lawan bubuhan Portugis wan panduduk lokal. Houtman balayar pulang ka arah timur malalui pantai utara Jawa, sawat disarang ulih panduduk lokal di Sedayu maulah kahilangan 12 urang awak, wan taumpat parucauan lawan panduduk lokal di Madura maulah tabunuhnya saikung pimpinan satampat. Imbah kahilangan sapalih awak jadinya pas tahun imbahnya buhannya maambil kasapakatan gasan bulik ka Walanda tagal rarampah nang dibawa mayu gasan mahasilakan kauntungan.
Pamugaannya rahatan bamula bagana di Bantin ni, buhan Walanda disambut baik ulih buhan panduduk sakitar maraga sifat buhannya nang baik banar. Di sini buhannya maadaakan parjanjian dagang lawan pribumi. Sasaran utama buhan sidin pas rahatan bagana di Banten ni rarampahan nang ada di Pasar Bantin, nang mana pasar ngini jadi wadah sintral masyarakat matan bamacam dairah tamasuk Maluku gasan majual hasil alamnya. Kaakhirannya buhannya timbul bacakut lawan buhan pribumi marga sifat buhannya nang katuju bahutang tapi kada bayar. Kasus ngini maulah kancang situasi watu ngintu, buhan walanda manimbaki kota Bantin matan atas kapal wan imbah ngitu bukah maninggalakan palabuhan ngintu gasan balayar ka daairah lain, tagal marga buhan VOC sudah tasiar habar sabagai urang bakalakuan kada baik, imbahnya satiap buhannya basinggah ka palabuhan urang lain kaya di palabuha Acih, buhannya kada ditarima ulih masyarakat di sana.
Kalakuan kasar buhannya ni tarsabar sampai ka barbagai dairah pasisir utara pantai Laut Jawa, kaakhirannya maulah buhannya kada ditarima ulih panduduk sampai ka pulau Bali. Imbah tu bulikan buhannya ka nagari asalnya mambawa kauntungan nang sadikit. Tapi bujur kada barhasil mambawa kautungan barupa duit, palayaran buhannya ngini saulah mambawa angin harapan gasan buhannya supaya batulak lagi gasan bacari kauntungan ka Nusantara. Rupanya marga ngini pengalaman pertama buhan sidin batulak, buhan sidin lawas banar hanyar sampai marga kada manguasai lawan midan parjalanan nang dilalui.
Wayah tahun 1598, buhan Armada Walanda batulak pulang manuju jalur Asia nang dimpimpin langsung ulih badua badangsanak Frederick wan Cornelis de Houtman sawagai palayaran ganal yang pamugaan. Buhannya batulak manggunakan dua kapal nang diisi ulih 223 awak. [1] Karel Steenbrink, Kaum Kolonial Belanda dan Islam di Indonesia (1596-1942, (Gading Publishing, Yogyakarta : 2017), h. 1-2
Wayah 20 Marit 1602, gasan manyaingi palayaran wan pardagangan buhan Irupa lainnya, bubuhan padagang Walanda mandiriakan Verenigde Oostindische Compagnie nang batujuan gasan manjalanakan pulitik manupuli pardaganngan rarampahan di Indunisia.. Wayah itu, kajadian parsaingan bubujuran di antara nagara-nagara Irupa, yaitu Portugis, Spanyol, Inggris, Prancis, wan Walanda, gasan marabutakan hegemoni pardagangan di Asia Timur. Gasan mahadapi masalah ngini,Staaten Generaal di Walanda, VOC dibari wawanang baisi tantara nang harus buhannya duiti saurang. Salain nitu, VOC jua baisi hak, lawan ngaran Pamarintah Walanda nang wayah nitu masih babantuk republik, gasan maulah parjanjian kanagaraan nang manyataakan parang tarhadap sabuting nagara. Sabuting parkumpulan dagang nang kaya VOC, marga wawanang ngini kawa batindak nang kaya sabuting nagara babujuran.
Tahun pamugaan mandiriakan VOC ni buhannya ditarima haja ulih buhan raja panguasa wilayah marga kalakuan buhan VOC nang mambantu buhan pibumi matan panjajahan buhan Purtugis. Maskipun kaitu di Aceh wan di Maluku buhan VOC masih balum ditarima marga kalakuan buhannya bahari nang marugiakan masyarakat. Imbah tahun Gubernur J.P Coen manjadi Gubernur Jenderal VOC, arah pulitik buhannya sudah tabaca jalas. Lain maraga sakadar pardagangan haja, tagal jua sagan malaksakan nang ngarannya munupuli pardagangan wan pulitik kakuasaan gasan manguasai raja-raja panguasa nang ada di Indunisia.
Marasa arah pulitik buhannya ni pina marugiakan Nusantara, timbulah baragam riaksi, salah sabutingnya tarjadi parcakutan. Parcakutan ngini tarkadi wayah VOC manduduki Batavia, maraga dairah ngini marupakan dairah kakuasaan karajaan Bantin wan pusisi buhan VOC ni disambat mangancam lawan parikunumian wan parpulitikan karajaan Bantin.
Parusahaan ngini mandiriakan markasnya di Batavia (damini Jakarta) di pulau Jawa. Pos kolonial nang lain jua didiriakan di tampat nang lain di Hindia Timur nang imbahnya manjadi Indunisia, nang kaya di kapulauan rarampah (Maluku), nang tamasuk Kapulauan Banda di mana VOC manjalankan monopoli atas pala wan fuli. Metode nang dipakai gasan mampartahanakan monopoli tamasuk kakarasan tahadap populasi lokal, wan jua pamarasan wan pambunuhan massal.
Pos pardagangan nang taruhui baandak di Deshima, pulau ulahan di lapas pantai Nagasaki. Dairah ngini adalah tampat sabubutingannya di mana bubuhan Irupa kawa badagang lawan Japang.
Hak oktrooi adalah kaistimewaan nang ampun VOC gasan manjalankan pardagangan di kawasan Hindia. Isi hak oktroi Octrooi tamasuk tujuan didiriakannya VOC. Preambule octrooi babunyi, "VOC diulah gasan manyadiaakan arah wan mambariakan navigasi gasan pardagangan di Hindia Timur." Pardagangan di nusantara salawas 200 tahun dikuasai VOC badasarakan piagam octrooi pada tahun 1598 parusahaan nang ada wayah nitu digabungakan jadi sabuting kongsi dagang. Pada bulan Marit 1602 tabantuk Perserikatan Maskapai Hindia Timur, François Valentijn dalam Oud En Nieuw Oost-indien (1602) mancatat octrooi dibariakan parlemen Belanda. Octrooi, piagam pandirian Vereenigde Oost-Indische Compagnie (VOC) nang baisi hak-hak istimewa VOC di Nusantara.
Pada 1603, VOC dapat izin di Banten gasan mandiriakan kantor parwakilan wan pada 1610, Pieter Both diangkat jadi Hubnur Jenderal VOC panambaian (1610-1614), tagal mamilih Jayakarta sawagai pusat administrasi VOC. Salawas itu, Frederik de Houtman jadi Gubernur VOC di Ambon (1605-1611) wan imbah nitu jadi Gubernur gasan Maluku (1621-1623). Makanya pada tanggal 31 Disimbir 1799 banyaknya pajabat VOC nang taumpat korupsi maulah baban hutang VOC jadi magin banyak, sampai VOC saurang bangkrut wan pailit. VOC dinyataakan bubar ulih Hubnur Jendral VOC Van Overstraten, sabarataan hutang piutang wan samunyaan ampun VOC diambil alih ulih pamarintah Walanda.
Parumahan tatambayan
ka|jmpl|200x200px|Gambar Pamandangan Pulau wan Kuta Batavia Ampun Walanda Gasan Kumpeni India Pas tahun 1603, pus pardagangan tatap tatambayan ampun Walanda di Indunisia didiriakan di Banten, di barat lautnya Jawa. Imbah ngitu, pas tahun 1611, pus pardagangan lainnya didiriakan di Jayakarta (nang limbah ngitu ngarannya baganti jadi 'Batavia' lalu baganti pulang jadi 'Jakarta').
Markas VOC ada di Pulau Ambon matan tahun 1610 sampai 1619. Biar lukasi Pulau Ambon ngini ada di pusat maolah rarampah, inya masih jauh matan jalur pardaganan Asia wan kagiatan VOC nang lainnya, mulai matan Afrika sampai Jepang. Lukasi nang paling dicari buhan VOC ngitu lukasi nang ada di sabalah barat nusantara, nang kaya Selat Malaka nang stratigis. Tapi, gara-gara Portugis manjajah maulah inya jadi musuh nang babahaya. Pambangunan parumahan tatambayan nang tatap ampun VOC jadinya tangalih manggawinya, maraga dihawasi banar wan panguasa lukal nang kuat wan parsaingan matan padagang Cina wan Inggris.
Pas tahun 1619, Jan Pieterszoon Coen dipilih jadi gubernur jendral VOC. Pas tanggal 30 Mei 1619, Coen didangani lawan sambilan walas kapal nang kuat manyarbu Jayakarta. Inya maundurakan buhan pasukan Banten, imbah ngitu baasa maulah Batavia gasan markasnya VOC.
Panguasaan buhan VOC di Batavia tahun 1619 ngini maulah buhan Mataram kada katuju nang wayah itu dipimpin ulih Sultan Agung, sidin rahatan ada pruyik paluasan pangaruh sampai ka pulau Jawa wan dairah-dairah nang lain di luar pulau Jawa. Imbah buhan VOC makin bakandak lawan kakuasaan munupuli pardagangannya di pinggiran utara pulau Jawa, maulah buhan Mataram tambah sarik lawan VOC. Kaakhirannya buhan Mataram manyarang baramian ka Batavia pas maantara tahun 1618 wan tahun 1629, nang mana ngini manjadi bukti gasan parlawanan tarhadap panitrasi pulitik gasan buhan VOC.
Parluasan
jmpl|200x200px|Gambar Duit Perusahaan Hindia Timur Belanda tahun 1735 Rancana Coen tamasuk manjadiakan Batavia ngitu jadi pusat pardagangan intra-Asia, mulai matan Jepang sampai Cina, Burma, kapulauan Indonesia, wan Ceylon sampai ka Persia. Coen manyuruh bagawi tantara bayaran matan Ambon wan bubuhan buruh Cina gasan mangambangakan pardagangan rarampah. Biar rancana ngini kada parnah tawujud, Coen kawa manjalanakan munupuli Walanda gasan pardagangan rarampah lawan cara basakutu ka Kasultanan Ternate pas tahun 1607. Tujuannya ngini gasan maatur pruduksi cangkih, wan manguasai Kapulauan Banda supaya kawa maatur pardagangan pala. Walanda marabut Malaka matan Portugis pas tahun 1641, maulah Walanda kawa maatur wilayah lautnya. Walanda wan Spanyol bamulai hual pas tahun 1600 gasan marabutakan wilayah ngitu. Bubuhan armada Walanda manyarbu Filipina Spanyol, tapi sayang bubuhannya gagal. Imbah ngitu diadaakan kasapakatan damai pas tahun 1648, dingarani Pardamaian Westphalia.
Pas partangahan abad ka-17, Batavia sudah jadi pusat pardagangan nang panting. Di wayah ngitu jua, bubuhan Walanda kawa manangkis panyarbuan matan karajaan Mataram Jawa. Walanda manguasai kuta Makassar di Sulawesi pas tahun 1667, jadinya pardagangannya diatur VOC. Palabuhan-palabuhan di Sumatera gin jua dikuasai VOC, wan Walanda maundurakan bubuhan Portugis paling pauncitan tahun 1660. Sawagai upah maatur munupuli pardagangan sahang wan maundurakan bubuhan Inggris, Walanda mandangani anak lalakian panguasa Banten gasan maambil kakuasaan matan abahnya pas tahun 1680.
Kabijakan VOC pas ngini adalah mamusatakan parhatiannya ka pus-pus pardagangan ampun bubuhannya wan kada u'umpatan marabuti wilayah nang mamakan kaongkos. Tapi, pas wayah ngitu, VOC jadi taumpat-umpat lawan pulitik dalam bubuhan Jawa wan taumpat jua di babarapa parang nang malibatakan bubuhan pamimpin Mataram wan Banten (Bantam). VOC maolah kasapakatan wan susuhunan (raja) Mataram, karajaan nang paling bakuasa di Jawa. Karajaan ngini mambari ijin ka VOC haja gasan kapal-kapal bubuhan Walanda kawa badagang di Nusantara.
Kapantingan VOC di Mataram  kada hanya sagan pardagangan antarbanua, tagal maraga kumuditas kunsumsi gasan babuhan pagawai wan tantara nang baandak di sabahagian binting di Nusantara. Kabutuhan ini didapatkan buhannya maraga jasa nang buhannya gawi gasan maatasi kunflik internal buhan Mataram. Wan jua Pantai utara Mataram dijadi akan wadah sabahagian kakuasaan VOC maraga mangganii Mataram atas bantuan militirnya.
Sakalipun buhan VOC kakuasaan dagangnya di Mataram kada talalu luas banar dibandingakan dairah-dairah nang lainnya, kaitu gin VOC ada haja batinggalan bakas di Mataram. Nang kaya tiknologi paparangan buhannya ambil ciri-ciri kemilitiran buhannya. Panataan pasukan, babaris, parsanjataan wan lainannya nang bakaiatan lawan dunia parmlitiran manjadi bahagian dari tantara Mataram.
Salawas bagana di Mataram, buhan VOC kada kawa mampangaruhi sistim ikunumi buhan Mataram. Gagasan wan cara-cara badagang buhan VOC kada diumpati ulih buhan Mataram. Gasan buhan Mataram, tujuan ikunumi adalah gasan mangandaliakan kakayaan wan duminasi kakuasaan karajaan, nang artinya raja sacara pribadi bakuasa banar lawan kakuasaan karajaan. Maraga Mataram panting banar gasan buhan VOc maraga baras wan kayu, maka tapaksa lah buhan VOC manuruti sistim ikunumi dagang nang dijalanakan ulih buhan Mataram.
Biar VOC gagal mandapatan kakuasaan gasan maatur sabarataan pardagangan rarampah di Indunisia, tapi bubuhannya labih suksis pada bubuhan Portugis nang sabalumnya. Bubuhan VOC rajin banar mamanpaatakan pambagian-pambagian karajaan-karajaan halus di Jawa nang manggantiakan karajaan Majapahit gasan maolah pajajakan nang tatap di Jawa, supaya tumbuh jadi karajaan kulunial nang babasis di daratan wan jadi salah sabuting parusahaan ampun kulunial nang paling sugih di dunia.
Dampak VOC
Dampak VOC nang paling babakas banar gasan bubuhan pamarintahan asli Indunisia adalah tiknulugi bubuhan VOC, tarutama bidang parsanjataan wan parkapalan. VOC nyata-nyata manampaiakan kaharatan karajaan pribumi nang mamakai tiknulugi ngini, tarutama karajaan di Maluku wan Jawa. Biar panjajah nang tadahulu, bubuhan Portugis, VOC Walanda banyak mamakai tiknulugi ngini gasan marabuti kapulauan Indunisia wan bakalahi marabutakan babarapa palabuhan wan kuluni Portugis di Asia, nang kaya Malaka, Ceylon, wan Ambon. VOC taumpat labih sarius ka masalah intrik karaton Mataram wan mamanpaatakan sakiranya kaluarga bubuhan karajaan Jawa kawa dibalah-balah, supaya bubuhannya kawa mandapatakan jajakan nang kuat di Jawa.